Ministru kabineta rīkojuma projekta „Grozījumi Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 11. | Pamatojums | Ministru kabineta rīkojuma projekts „Grozījumi Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai”” (turpmāk – MK rīkojuma projekts) sagatavots, lai precizētu Ministru kabineta 2014.gada 13.februāra rīkojumā Nr.70 „Par finansējuma piešķiršanu ēku Miera ielā 58A, Rīgā, būvniecības, nomas maksas, pārcelšanās un aprīkojuma iegādes izdevumu segšanai” (turpmāk – MK rīkojums Nr.70) dotos uzdevumus. |
| 22. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz MK rīkojumu Nr.70:* likumā „Par vidēja termiņa budžeta ietvaru 2015., 2016. un 2017.gadam” un likumā „Par valsts budžetu 2014.gadam”:
* Finanšu ministrijai (turpmāk – FM) budžetā paredzētas ilgtermiņa saistības valsts akciju sabiedrībai „Valsts nekustamie īpašumi” (turpmāk – VNĪ) ēku Miera ielā 58A, Rīgā, būvniecības projekta (turpmāk – būvniecības projekts) izdevumu segšanai 2015.gadā 2 818 880 *euro*;
* Kultūras ministrijai (turpmāk – KM) budžetā paredzētas ilgtermiņa saistības nekustamā īpašuma daļas nomas maksas izdevumu segšanai VNĪ 2015.gadā 126 923 *euro*, 2016.gadā 217 583 *euro* un 2017. gadā 126 923 *euro*, apkures izdevumu segšanai 2015.gadā 49 022 *euro*, 2016. gadā 112 915 *euro* un 2017. gadā 63 894 *euro* un pārcelšanās izdevumu un aprīkojuma iegādes izdevumu segšanai, tai skaitā pārcelšanās (no Lāčplēša ielas 25, Rīgā, uz Miera ielu 58A, Rīgā) izdevumu segšanai 2015.gadā 30 552 *euro* un aprīkojuma (Miera ielā 58A, Rīgā) iegādes izdevumu segšanai 2015.gadā 246 742 *euro*;
* FM dots uzdevums, nodrošināt minēto ēku būvniecības darbu pabeigšanu līdz 2015.gada 1.jūnijam, nosakot, ka plānotais ēku nomas līguma sākuma termiņš ir 2015.gada 2.jūnijs.

Ņemot vērā MK rīkojumā Nr.70 dotos uzdevumus, VNĪ nodrošina būvniecības projekta īstenošanu no VNĪ finanšu resursiem, kurus VNĪ bija paredzēts segt pēc darbu pabeigšanas no 2015.gadā valsts budžetā paredzētā finansējuma. Saskaņā ar MK rīkojumu Nr.70 būvniecības projekta īstenošanai kopā tika apstiprināts finansējums 2 818 880 *euro*, tai skaitā būvniecības darbu izmaksām 2 633 829 *euro* (bez PVN). Būvprojekta (akceptēts Rīgas pilsētas būvvaldē 2014.gada 2.aprīlī) ietvaros sākotnēji izstrādātā veicamo būvniecības darbu koptāme (kontroltāme) bija 2,8 milj. *euro,* bet ņemot vērā MK apstiprināto finansējuma apjomu būvniecības darbiem, VNĪ vienojās ar telpu lietotāju valsts sabiedrību ar ierobežotu atbildību „Jaunais Rīgas teātris” (turpmāk – JRT) pārskatīt un samazināt prasības attiecībā teātra zāļu gaismas un audio skaņas tehnikas aprīkojumu līdz 2,5 milj. *euro* (bez PVN). Par projektētāja izstrādāto būvniecības darbu izmaksu tāmi un būvdarbu apjomiem tika saņemts pozitīvs ekspertīzes slēdziens. 2014.gada 10.jūlijā tika izsludināts atklāts konkurss „Ražošanas ēkas rekonstrukcija, teātra telpu ierīkošana un saimniecības ēku nojaukšana Miera ielā 58, Rīgā” kā rezultātā tika saņemti astoņi pretendentu piedāvājumi, no kuriem lētākais aptuveni par 1,2 milj. *euro* pārsniedza apstiprinātā finansējuma apmēru būvniecības darbiem. VNĪ veica sarunu procedūru ar diviem pretendentiem, kuri atbilda konkursa pretendentiem izvirzītajām kvalifikācijas prasībām (tai skaitā ar lētāko būvniecības darbu izmaksu piedāvātāju). Sarunu procedūras ietvaros netika panākta vienošanās par būvniecības darbu izmaksu samazinājumu un 2015.gada 9.martā tika pārtraukta iepirkuma procedūra bez rezultāta. Pēc VNĪ būvniecības speciālistu provizoriskām aplēsēm ir iespējams samazināt veicamo būvniecības darbu apjomu par aptuveni 400 tūkst. *euro*, nemainot būvprojektu un būtiski neietekmējot JRT pamatprasības.Ņemot vērā iepirkuma procedūras rezultātus un to, ka 2015.gadā un 2016.gadā FM budžeta programmas 41.00.00 „Maksājumu nodrošināšana citām valsts iestādēm un personām” apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” (turpmāk – Programma) ietvaros ilgtermiņa saistību pasākumiem tiek precizēts finansējuma sadalījums pa gadiem, atbilstoši plānotajiem būvniecības darbu izpildes laika grafikiem, ir sagatavots priekšlikums finansējumu 791 378 *euro* novirzīt būvniecības projekta finansēšanai, pārdalot to 2016.gadā FM Programmas ilgtermiņā pasākumu ietvaros. Atkārtoti organizējot konkursu par būvniecības darbu veikšanu, iepirkuma nolikumā tiks paredzēta iespēja pārskatīt būvprojektu un samazināt veicamo darbu apjomu, ja pretendentu iesniegtie piedāvājumi pārsniegs apstiprinātā finansējuma apmēru, par to iepriekš vienojoties ar JRT. Gadījumā, ja būs nepieciešams pārskatīt būvprojektu un samazināt veicamo darbu apjomu un tā rezultātā nepieciešamā finansējuma apmērs būvdarbiem būs mazāks kā ar MK rīkojumu Nr.70 apstiprināts, tas tiks precizēts, sagatavojot un iesniedzot attiecīgu informāciju Ministru kabinetā.Šobrīd prognozētais līguma noslēgšanas termiņš par būvdarbu veikšanu ir līdz 2015.gada 1.oktobrim, bet prognozētais būvdarbu pabeigšanas termiņš līdz 2016.gada 1.jūlijam.Ņemot vērā iepriekš minēto, nepieciešami grozījumi MK rīkojumā Nr.70, lai precizētu FM budžetā būvniecības projektam paredzēto finansējuma apmēru izdevumu segšanai, kas saistīts ar kapitālieguldījumiem un tā sadalījumu pa gadiem, kā arī KM budžetā nomas, apkures, pārcelšanās un aprīkojuma iegādes izdevumu precizēšanu pa gadiem.2015.gadā būvniecības projekta izdevumu segšanai VNĪ jāparedz finansējumu tikai par 2013. un 2014.gadā faktiskajiem kapitālieguldījumiem 84 912 *euro*, bet neizlietoto finansējumu 2 733 968 *euro* ierosināts pārdalīt FM Programmas ietvaros ilgtermiņa pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā” (projekta kods CIS/FM/003) (turpmāk – Rīgas pils priekšpils projekts). Attiecīgi 2016.gadā būvniecības projekta izdevumu segšanai VNĪ no Rīgas pils priekšpils projektam plānotā finansējuma ierosināts pārdalīt 3 525 346 *euro* (tai skaitā 791 378*euro* papildus paredzamais finansējums un 2 733 968 *euro* 2015.gadā Rīgas pils Priekšpils projektam pārdalītais finansējums). MK rīkojuma projekta tiesiskā regulējuma mērķis ir MK rīkojumā Nr.70 norādītā finansējuma un tā sadalījuma pa gadiem precizēšana, un būvniecības darbu pabeigšanas termiņa precizēšana (aktualizēšana). Tā ietvaros:* tiek svītrots 1.punkts un papildināts ar 1.1 punktu, precizējot FM budžeta ilgtermiņa saistībās paredzētā finansējuma sadalījumu pa gadiem, paredzot 2016.gadā FM budžetā 3 525 346 *euro* izdevumu segšanai VNĪ, kas saistīti ar kapitālieguldījumiem būvniecības projekta īstenošanā, pēc būvniecības darbu pabeigšanas, kopējais finansējuma apmērs, kas paredzēts būvniecības projekta izdevumu segšanai 2015.–2016.gadā 3 610 258 *euro*;
* tiek svītrots 2.punkts un papildināts ar 2.1 punktu, precizējot KM budžetā finansējumu nomas maksas izdevumu segšanai VNĪ, apkures, aprīkojuma un pārcelšanās izdevumus pa gadiem;
* 3.1.apakšpunktā precizēts (aktualizēts) FM (VNĪ) noteiktais būvniecības darbu pabeigšanas termiņš līdz 2016.gada 1.jūlijam, nosakot, ka plānotais nekustamā īpašuma daļas nomas līguma sākuma termiņš ir 2016.gada 2.jūlijs;
* 3.2.apakšpunktā precizēta atsauce uz 1.1 punktu;
* 3.3.apakšpunktā precizēta atsauce uz 2.11. apakšpunktu.
* MK rīkojums Nr.70 tiek papildināts ar jauniem punktiem, kas nosaka: atļaut KM pārdalīt finansējumu no budžeta programmas 19.00.00 „Profesionālā māksla” apakšprogrammas 19.07.00 „Mākslas un literatūra” 104 610 *euro*, kas saistīts ar ēkas Lāčplēša ielā 25, Rīgā, būvniecības projekta ietvaros veicamo pārcelšanās un aprīkojuma iegādes izdevumu segšanu 2015.gadā, FM Programmas Rīgas pils priekšpils projektam; KM normatīvajos aktos noteiktajā kārtībā sagatavot un iesniegt FM pieprasījumu valsts budžeta apropriācijas pārdalei atbilstoši šā rīkojuma 6.punktam; Finanšu ministram normatīvajos aktos noteiktajā kārtībā informēt Saeimu par šā rīkojuma 6.punktā minēto apropriācijas pārdali starp KM un FM un pēc Saeimas atļaujas saņemšanas veikt apropriācijas pārdali.

Vienlaikus ir sagatavots Ministru kabineta sēdes protokollēmuma projekts, kas paredz:* atļaut FM ietvaros ilgtermiņa saistībās 2015.gadā samazināt finansējumu FM Programmā pasākumam „Dotācija VAS „Valsts nekustamie īpašumi” ēkas Miera ielā 58A, Rīgā būvniecības projekta izdevumu segšanai” (projekta kods CIS/FM/014) (turpmāk – projekts Miera ielā 58A, Rīgā) 2 733 968 *euro*, pārdalot to Rīgas pils priekšpils projektam;
* noteikt, ka FM 2015.gadā nepieciešamā finansējuma apmērs izdevumu segšanai VNĪ, kas saistīti ar faktiskajiem kapitālieguldījumiem 2013. un 2014.gadā būvniecība projekta īstenošanai, ir 84 912 *euro*;
* atbalstīt FM priekšlikumu izdevumus, kas saistīti projekta īstenošanu 2015. un 2016.gadā 3 525 346 *euro* apmērā, segt no VNĪ finanšu resursiem;
* FM precizēt un palielināt 2016.gadam bāzes izdevumus FM Programmas projektam Miera ielā 58A, Rīgā, par 3 525 346 *euro*;
* atļaut KM:
* budžeta programmas 19.00.00 „Profesionālā māksla” apakšprogrammā 19.07.00 „Mākslas un literatūra” 2015.gadā plānoto finansējumu 28 558 *euro*, kas saistīts ar ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanu, novirzīt:
	+ 1. 19 847 *euro* – pārskaitīšanai valsts sabiedrībai ar ierobežotu atbildību „Valmieras Drāmas teātris” teātra automātiskās balss trauksmes izziņošanas sistēmas projektēšanai un ierīkošanai;
		2. 8 711 *euro* – pārskaitīšanai valsts sabiedrībai ar ierobežotu atbildību „Latvijas Nacionālais simfoniskais orķestris” dienesta kāpņu rokturu margu pacelšanai un zāles bēniņos esošo aprīkojuma tiltu remontam;
* budžeta programmas 19.00.00 „Profesionālā māksla” apakšprogrammā 19.07.00 „Mākslas un literatūra” 2015.gadā plānoto finansējumu 193 148 *euro*, kas saistīts ar ēkas Lāčplēša ielā 25, Rīgā, rekonstrukcijas ietvaros veicamo pārcelšanās un aprīkojuma iegādes izdevumu segšanu, un budžeta programmas 22.00.00 „Kultūras projekti un investīcijas” apakšprogrammā 22.07.00 „Nomas maksas VAS „Valsts nekustamie īpašumi” programmas „Mantojums – 2018” ietvaros” ietvaros ilgtermiņa saistībās pasākumam  „VSIA „Jaunais Rīgas teātris” ēkas Miera ielā 58A, Rīgā nomas maksu VAS „Valsts nekustamie īpašumi”” 126 923 *euro*, kopsummā 320 071 *euro* pārdalīt uz budžeta programmu 21.00.00 „Kultūras mantojums, kultūras iestāžu neatliekamu un kritisku remontdarbu veikšanai”, tai skaitā:
1. 12 050 *euro* – Rīgas vēstures un kuģniecības muzejam, no tiem 4 828 *euro* Rīgas vēstures un kuģniecības muzeja filiāles Latvijas Fotogrāfijas muzeja ugunsgrēka atklāšanas un trauksmes signalizācijas projektēšanai un izbūvei un 7 222 euro Kolonnu zāles kondicionēšanas sistēmas modernizācijai;
2. 80 072 *euro* – Latvijas Nacionālā mākslas muzeja izstāžu zālei „Arsenāls”, no tiem 27 046 *euro* visa jumta dzegas skārda seguma nomaiņai pa ēkas perimetru un 53 026 *euro* ēkas galveno koka kāpņu projektēšanai, lai veiktu trepju konstrukciju pastiprināšanu un pārbūvi;
3. 49 610 *euro* – Latvijas Nacionālā vēstures muzeja struktūrvienības – Āraišu arheoloģiskā muzejparka remonta darbiem;
4. 63 608 *euro* – Latvijas Nacionālajam arhīvam un tā struktūrvienību izmantotajām ēkām, tai skaitā:
	1. 8 639 euro – Jēkabpils zonālajam valsts arhīvam ēkas fasādes un ārējo konstrukciju defektu novēršanai;
	2. 18 062 *euro* – Valmieras zonālajam valsts arhīvam ēkas fasādes aizmūrēšanai un glabātuves ārējās sienas remontam;
	3. 16 586 *euro* – Latvijas Valsts arhīvam daļējam jumta seguma remontam;
	4. 16 234 *euro* – Ventspils zonālajam valsts arhīvam ugunsdrošības signalizācijas nomaiņai;
	5. 4 087 *euro* – Tukuma zonālajam valsts arhīvam ēkas pamatu hidroizolācijai;
5. 47 740 *euro* – Latvijas Etnogrāfiskajam brīvdabas muzejam, no tiem  39 270 *euro* ieejas mezgla projektēšanas izmaksu segšanai un 8 470 euro ārējo ugunsdzēsības sistēmas tīkla projektēšanai;
6. 66 991 *euro* – Rakstniecības un mūzikas muzejam (turpmāk – RMM) pagaidu telpu Tērbatas ielā 75, Rīgā, apsardzes un ugunsdrošības signalizācijas projektēšanai un izbūvei un telpu mikrobioloģisko analīžu veikšanai.
7. FM palielināt KM budžeta izdevumus:
	1. 90 660 *euro* 2017.gadam un 126 923 *euro* 2018.gadam budžeta programmas 22.00.00 „Kultūras projekti un investīcijas” apakšprogrammā 22.07.00 „Nomas maksas VAS „Valsts nekustamie īpašumi” programmas „Mantojums – 2018” ietvaros” nekustamā īpašuma daļas Miera ielā 58A, Rīgā, nomas maksas izdevumu segšanai VNĪ;
	2. 49 021 *euro* 2017.gadam un 63 894 *euro* 2018.gadam budžeta programmas 19.00.00 „Profesionālā māksla” apakšprogrammā 19.07.00 „Mākslas un literatūra” nekustamā īpašuma daļas (Miera ielā 58A, Rīgā, apkures izdevumu segšanai.

Ministru kabineta lēmums par finansējuma pārdali pasākumiem, kas saistīti ar neatliekamajiem remonta darbiem, ugunsdrošības prasību nodrošināšanai un materiāltehnisko problēmu risināšanai, nepieciešams, ņemot vērā to, ka kultūras nozares iestādes, kas sekmē kultūras procesus un kultūras pieejamību valstī, darbojas nepilnvērtīgi saistībā ar to infrastruktūras slikto tehnisko stāvokli un materiāltehniskā aprīkojuma traucēto darbību, kad kapitālsabiedrību un padotības iestāžu darbinieki ir spiesti vairāk domāt par materiāltehniskiem jautājumiem, nevis māksliniecisko kvalitāti un deleģēto valsts pārvaldes uzdevumu kultūras jomā īstenošanu.Finansējuma pārdale budžeta ietvaros starp KM pasākumiem un to īstenošanas nepieciešamības pamatojums (paredz Ministru kabineta sēdes protokollēmuma projekts): – 19 847 *euro –* Valsts sabiedrībai ar ierobežotu atbildību „Valmieras drāmas teātris” (turpmāk – VDT), lai nodrošinātu VDT automātiskās balss trauksmes izziņošanas sistēmas projekta izstrādi un ierīkošanu, jo šobrīd balss trauksmes izziņošanas sistēma darbojas manuāli un ir atkarīga no dežuranta spējas darboties ekstremālos apstākļos, bet saskaņā ar būvnormatīva LBN 201-10 „Būvju ugunsdrošība” prasībām (Ministru kabineta 2011.gada 28.jūnija noteikumi Nr.493) IV veida lietošanas būvēs, kurās vienlaicīgi var atrasties vairāk par 500 cilvēkiem, nepieciešama automātiskā balss trauksmes izziņošanas sistēma. Nekustamais īpašums atrodas Lāčplēša ielā 4, Valmierā, kadastra Nr.9601 001 2110, īpašnieks valsts FM personā, saskaņā ar noslēgto vienošanos Nr.7-1-13-40/1619 īpašums nodots pārvaldīšanai VNĪ, apsaimniekotājs – VDT saskaņā ar 2014.gada 11.aprīļa nekustamā īpašuma apsaimniekošanas līgumu Nr.7-2-14-6/692.  – 8 711 *euro* – Valsts sabiedrībai ar ierobežotu atbildību „Latvijas Nacionālais simfoniskais orķestris”’, lai nodrošinātu ēkas Amatu ielā 6, Rīgā, dienesta kāpņu rokturu margu pacelšanu; to augstums neatbilst LBN 208-08, tas ir zemāks par 0,9 m, kā rezultātā pārvietošanās par šīm kāpnēm ir klasificējama kā nedroša un zāles bēniņos esošo aprīkojuma tiltu remontu sakarā ar to, un zāles bēniņos esošajiem aprīkojuma tiltiem, pa kuriem pārvietojas tehniskie darbinieki, vietām ir izpuvis koka klājums un atsevišķās vietās nav izveidotas atbalsta margas, kas padara pārvietošanās pa šiem tiltiem bīstamu. Nekustamais īpašums atrodas Amatu ielā 6, Rīgā, būves kadastra Nr.0100 006 0038 001, īpašnieks valsts FM personā, pārvaldītājs VNĪ. – 12 050 *euro* – Rīgas vēstures un kuģniecības muzejam, no tiem 4 828 *euro* Rīgas vēstures un kuģniecības muzeja filiāles Latvijas Fotogrāfijas muzeja (turpmāk – LFM) ugunsgrēka atklāšanas un trauksmes signalizācijas projektēšanai un izbūvei un 7 222 *euro* Kolonnu zāles kondicionēšanas sistēmas modernizācijai. Finansējums ugunsgrēka atklāšanas un trauksmes signalizācijas projektēšanai un izbūvei nepieciešams saskaņā ar VUGD 2014.gada brīdinājumu par LFM darbības pārtraukšanu, ja nekavējoties netiks novērsti ugunsdrošības prasību pārkāpumi sakarā ar LFM ugunsdrošības un apsardzes sistēmas avārijas stāvokli. Saskaņā ar 2015.gada 18.februārī pieņemtā Ministru kabineta rīkojuma Nr.79 “Par Rīgas vēstures un kuģniecības muzeja filiāles – Latvijas Fotogrāfijas muzeja – pārvietošanu” sākotnējās ietekmes novērtējuma ziņojuma (anotācijas) I sadaļas “Tiesību akta projekta izstrādes nepieciešamība” 2.punktu tika sniegta informācija, ka līdz 2015.gada 1.martam LFM tiks ierīkota jauna ugunsgrēka atklāšanas un trauksmes signalizācija, kura nodrošinās tūlītēju reakciju uz ugunsnelaimes draudiem. Šobrīd LFM turpinās darbojas līdz šim jau eksistējošā drošības kārtība: diennakts apsardze, ekspozīciju un izstāžu zāļu eksponātu uzraugi, ierīkotā ugunsdzēsības krānu sistēma un telpās uzstādītie lokālie ugunsdzēsības aparāti. Diemžēl LFM rīcībā nebija nepieciešamo finanšu līdzekļu, lai veiktu ugunsgrēka atklāšanas un trauksmes signalizācijas projektēšanu un izbūvi līdz 2015.gada 1.martam. Līdz ar to, šobrīd LFM nodrošina iepriekš minēto ugunsdrošības kārtību, kas nevar kalpot par risinājumu līdz LFM pārcelsies uz jaunajām telpām. Signalizācijas ierīkošana steidzami nepieciešama, jo blakus ēkā sāksies būvdarbi, kas rada paaugstinātu risku LFM.Nekustamais īpašums atrodas Mārstaļu ielā 8, Rīgā, kadastra numurs 0100 003 0112. Ēka ir privātīpašums un LFM vajadzībām tiek nomātas ēkas telpas 622 m² platībā. – 80 072 *euro* – Latvijas Nacionālā mākslas muzeja izstāžu zālei „Arsenāls”, no tiem 27 046 *euro* visa jumta dzegas skārda seguma nomaiņa pa ēkas perimetru, jo pa dzegas skārda bojājumu vietām nokļūst ūdens, kas bojājot sienas un 53 026 *euro* ēkas galveno koka kāpņu projektēšanai, lai veiktu trepju konstrukciju pastiprināšanu un pārbūvi, lai nodrošinātu galveno koka kāpņu konstrukciju pastiprināšanu, veicot projektēšanas un pārbūves darbus sakarā ar to slikto tehnisko stāvokli, bīstamu atsevišķu konstrukciju mehānisko stiprību un kāpņu stabilitātes apdraudošiem bojājumiem. Ēka atrodas Torņa ielā 1, Rīgā, kadastra numurs 0100 008 0055 001, īpašnieks valsts FM personā, pārvaldītājs VNĪ. – 49 610 *euro* – Latvijas Nacionālā vēstures muzeja struktūrvienības – Āraišu arheoloģiskā muzejparka – remonta darbiem, tai skaitā ezerpils apaļkoku pamatklāja remonts, 5 guļbūves mājiņu jumta konstrukcijas, jumta seguma un sienu konstrukciju remonts, autoruzraudzības izdevumi arhitektam. Autoruzraudzība ir obligāts nosacījums no Āraišu ezerpils fonda puses, bez kuras saskaņojuma remontdarbus veikt LNVM nav iespējams. Nekustamo īpašumu Amatas novadā, Drabešu pagastā „Āraišu ezerpils” (12,67 ha liels zemesgabals ar kadastra Nr.42460050119, kurā atrodas izbūve – ezerpils platforma ar 14 koka ēkām/senceltņu rekonstrukcijām, un 2 valsts nozīmes kultūras pieminekļi – Āraišu ezerpils un Āraišu viduslaiku pils un apmetne) LNVM nomā no VNĪ saskaņā ar nomas līgumu. LNVM nepieciešamības gadījumā veic īpašumu labiekārtošanu un būvju kārtējo remontu. Īpašnieks ir valsts FM personā, pārvaldītājs VNĪ – 63 904 *euro* – Latvijas Nacionālajam arhīvam un tā struktūrvienību izmantotajām ēkām, tai skaitā:* 8 639 *euro* – Jēkabpils zonālajam valsts arhīvam ēkas fasādes un ārējo konstrukciju defektu novēršanai un samazinātu paaugstinātā mitruma (virs 55%) rašanos telpās, kas izraisa pelējuma sēnes un baktēriju rašanos, kuras grauj gan telpu būvkonstrukcijas, gan tajās esošos dokumentus, jo mitruma ietekmē veidojās pelējums. Pelējuma sporas vairojas un izplatās ļoti ātri, iekļūstot dokumentu kārbās un „saēdot” papīru neatgriezeniski dažu nedēļu laikā. Nekustamais īpašums atrodas Brīvības ielā 2A, Jēkabpilī, kadastra numurs 5601 002 0210 001, ēkas īpašnieks valsts FM personā, pārvaldītājs VNĪ.
* 18 062 *euro* – Valmieras zonālajam valsts arhīvam, lai nodrošinātu ēkas fasādes aizmūrēšanu un glabātuves ārējās sienas remontu. Ēka sākotnēji celta kā administratīvais korpuss rūpnieciskā objektā, telpas piemērotas arhīva glabātavām. Ēkas IV stāva 3.glabātavā 1996. gadā logu ailes no iekšpuses aizklātas ar reģipša plāksnēm, veikta iekšējā apdare, ārpusē logi apdarināti ar brūna koka redelīšu apdari. 2014. gada rudenī un ziemā caur ārējo apdari un vecajiem logiem vēja un lietus ietekmē reģipšu plākšņu salaidumu vietās veidojušās plaisas, uz sienām novērota mitruma parādīšanās. Ar plāksnēm noklātā siena kļuvusi nestabila, tādēļ tā ar koka konstrukcijām nostiprināta pret arhīva plauktiem (anotācijas pielikumā pievienota informācijā – ēkas apsekošanas akts). Ēka atrodas Cempu iela 13A, Valmierā, kadastra numurs 9601 515 0105, ēkas īpašnieks ir valsts FM personā, pārvaldītājs VNĪ. LNA Valmieras zonālais valsts arhīvs ir ēkas lietotājs.
* 16 586 *euro* – Latvijas Valsts arhīvam Skandu ielā 14, Rīgā, lai nodrošinātu daļēju jumta seguma remontu un samazinātu paaugstinātā mitruma (virs 55%) rašanos telpās, kas izraisa pelējuma sēnes un baktēriju rašanos, kuras grauj gan telpu būvkonstrukcijas, gan tajās esošos dokumentus, jo mitruma ietekmē veidojās pelējums. Ēka atrodas Skandu ielā 14, Rīgā, kadastra numurs 0100 080 2003, ēkas īpašnieks ir VNĪ, LNA ir ēkas lietotājs.
* 16 234 *euro* – Ventspils zonālajam valsts arhīvam ugunsdrošības signalizācijas nomaiņai, sakarā ar to, ka apsekošanā tika konstatēts, ka esošās signalizācijas instalācijas vadu stāvoklis nav atbilstošs izvirzītajām tehniskajām prasībām. Telpās un dokumentu glabātuvēs esošie dūmu detektori ir novecojuši un to tehniskais stāvoklis rada bažas, ka tie varētu nenostrādāt vajadzīgajā brīdī. Lai paaugstinātu ēku ugunsdrošību un novērstu nepamatotus sistēmas nostrādāšanas gadījumus, ēkā nepieciešams nomainīt pašreizējo ugunsgrēka atklāšanas sistēmu visā ēkā un palīgtelpās. Nepieciešams uzstādīt jaunu pulti, kura adekvāti reaģētu uz temperatūras paaugstināšanos telpā un dūmiem, kā arī ļautu izvairīties no viltus izsaukumiem. Nekustamais īpašums atrodas Pils ielā 86/88, Ventspilī, LV-3601 kadastra numurs 2700 002 0301. Ēkas īpašnieks ir valsts FM personā, pārvaldītājs VNĪ;
* 4 087 *euro* – Tukuma zonālajam valsts arhīvam, lai nodrošinātu ēkas pamatu hidroizolācijas izveidošanu un samazinātu paaugstinātā mitruma rašanos telpās. Nekustamais īpašums atrodas Kandavas ielā 18 a, Tukumā, Tukuma novadā, kadastra numurs 9001 003 0106, ēkas īpašnieks ir valsts FM personā, pārvaldītājs VNĪ.

Vēršam uzmanību, ka visām arhīvu glabātavu telpu klimatam un videi jāatbilst Ministru kabineta 2012.gada 6.novembra noteikumu Nr.748 „Dokumentu un arhīvu pārvaldības noteikumi” 8.2.nodaļas un 15.pielikuma prasībām, kā arī jānodrošina Ministru kabineta 2012.gada 6.novembra noteikumu Nr.747 „Latvijas Nacionālā arhīva darbības noteikumu” 6.1.nodaļā „Prasības Latvijas Nacionālā arhīva ēkām” noteiktajam. Tas nozīmē, ka, lai nodrošinātu dokumentārā mantojuma saglabāšanu, ēku un telpu veidojošām sienām jābūt tādām, kuras neveicina mitruma uzkrāšanos un/ vai nekalpo kā mitruma pārnesējas (pareizi veidotas ūdens notekas, hermētiski jumta segumi, pamatiem un sienām ir veikta hidroizolācija).  – 47 740 *euro* – Latvijas Etnogrāfiskajam brīvdabas muzejam (turpmāk – LEBM) ieejas mezgla un ugunsdzēsības sistēmas tīkla projektēšanas izmaksu segšanai, tai skaitā: - 39 270 *euro* – LEBM ieejas mezgla projektēšanas izmaksu segšanai. Lai rastu risinājumu jauna un mūsdienu prasībām atbilstoša LEBM ieejas mezgla būvniecībai, tika sagatavots un iesniegts Eiropas Ekonomikas zonas finanšu instrumenta projektu konkursā projekta iesniegums „Latvijas Etnogrāfiskā brīvdabas muzeja ieejas mezgla jaunbūve" Nr.2/EEZLV02/14/AK/009. Projekta izstrādi un sagatavošanu iesniegšanu veica VNĪ, piesaistot attiecīgas kvalifikācijas speciālistus. Tā kā iesniegtais projekts neguva atbalstu projektu konkursā ir nepieciešams segt projekta sagatavošanas izmaksas, kuras būtu iekļautas projekta kopējās izmaksās finansējuma saņemšanas gadījumā. LEBM rīcībā nav nepieciešamais finansējums ieejas mezgla projektēšanas izmaksu segšanai. - 8 470 *euro* – lai risinātu radušos situāciju ar ugunsdrošību LEBM teritorijā, steidzami nepieciešama ārējo ugunsdzēsības sistēmas tīkla projektēšanai, bet LEBM rīcībā projekta izstrādei nav nepieciešamā finansējuma apmērā. Izstrādājot projektu EEZ finansējuma saņemšanai, lai saņemtu Rīgas pilsētas būvvaldē izsniegtu būvatļauju Tehniskā projekta īstenošanai, VNĪ nodrošināja Tehniskā projekta ekspertīzes veikšanu. Pēc VNĪ pasūtījuma 2014.gada septembrī SIA „Tilbro” veica tehniskā projekta ekspertīzi, kuras sadaļā „Ugunsdrošības tehnisko risinājumu apraksta un būvprojekta daļu, kas skar būves ugunsdrošības risinājumus izvērtējums" ir izteikta piebilde: „Pirms objekta nodošanas ekspluatācijā nodrošināt ārējās ugunsdzēsības ūdensvada sistēmas atbilstību normatīvo aktu prasībām". VNĪ informēja KM, ka pēc Tehniskā projekta ekspertīzes vērtējuma LEBM teritorijā esošā ārējā ugunsdzēsības sistēma ir jāpilnveido saskaņā ar normatīvo aktu prasībām – jārekonstruē vismaz trīs LEBM teritorijā esoši ūdensvada aizbīdņu mezgli, manuālie aizbīdņi jāmaina pret mehāniskajiem, kā arī jāierīko centralizēts mehanizēto aizbīdņu attālinātās vadības punkts. LEBM atrodas Brīvības gatvē 440, Rīgā, LV-1024, kadastra numurs 0100 127 0528, īpašnieks valsts FM personā, pārvaldītājs VNĪ.– 66 991 *euro* – RMM pagaidu telpu Tērbatas ielā 75, Rīgā, apsardzes un ugunsdrošības signalizācijas projektēšanai un izbūvei un telpu mikrobioloģisko analīžu veikšanai. 2015.gada 13.februārī KM tika saņemta vēstule Nr.2/1-1/2610, kurā VNĪ norāda, ka Ministru kabineta 2013.gada 22.oktobra rīkojumā Nr.482 „Par finansējuma piešķiršanu Latvijas Nacionālā vēstures muzeja, Rakstniecības un mūzikas muzeja un Latvijas Nacionālā mākslas muzeja krājumu saglabāšanai, pārvietošanai un pieejamības nodrošināšanai” plānotais finansējums RMM pagaidu telpu pielāgošanai ir izlietots un telpu pielāgošanas darbi ir apturēti un jauni telpu pielāgošanas termiņi netiek piedāvāti, kamēr KM neatrisinās jautājumu par papildu finansējuma piešķiršanu darbu pabeigšanai. VNĪ sniedza skaidrojumu, ka sadārdzinājums radies palielinoties veicamo darbu apjomam. KM ieskatā, VNĪ sākotnēji nav veicis objektīvu izmaksu plānošanu tāmēšanas procesā, kā arī nav pārliecinājies vai ēkā Tērbatas ielā 75, Rīgā, darba kārtībā ir ugunsdrošības un apsardzes signalizācija. Jau šobrīd, RMM, lai pārceltos uz pagaidu telpām bija spiests par saviem līdzekļiem nodrošināt lokālo dūmu detektoru uzstādīšanu un fiziskās apsardzes pakalpojumu nodrošināšanu. RMM līdz 2015.gada martam bija jāatstāj ēka Pils laukumā 2, Rīgā, lai šajās telpās varētu uzsākt EEZ projekta Nr.EEZLV04/INP/2013/1 „Rakstniecības un mūzikas muzeja rekonstrukcija” īstenošanu. Līdz ar to, lai nekavētu projekta ieviešanu visi muzeja darbinieki jau šobrīd ir pārcēlušies uz telpām Tērbatas ielā 75, Rīgā. Kamēr RMM pagaidu telpu pielāgošanas darbi netiks pabeigti pilnā apjomā, muzeja darbinieku darbs būs apgrūtināts. RMM, lai nodrošinātu Ugunsdrošības un ugunsdzēsības likumā noteikto prasību ievērošanu un Ministru kabineta 206.gada 21.novembra noteikumus Nr.956 „Noteikumi par Nacionālo muzeju krājumu”, kuru 12., 71. un 72.punkts nosaka prasību aprīkot muzeju ēkas un telpas ar ugunsdzēsības signalizāciju, izvēloties  tādas sistēmas, kas nodrošina Nacionālā krājuma priekšmetu saglabātību steidzami nepieciešams veikt apsardzes un ugunsdrošības signalizācijas projektēšanai un izbūvei. Ēka atrodas Tērbatas ielā 75, Rīgā, kadastra numurs 0100 028 0138, ēkas īpašnieks valsts FM personā, pārvaldītājs VNĪ.Finansējuma pārdale 104 610 *euro* apstiprinātā budžeta ietvaros starp KM un FM 2015. un 2016.gadā nepieciešama, lai nodrošinātu finansējumu KM budžetā 2016.gadā izdevumiem, kas saistīti ar ēkas Lāčplēša ielā 25, Rīgā, būvniecības projekta ietvaros veicamo pārcelšanās un aprīkojuma iegādes izdevumu segšanu sakarā ar ēku Miera ielā 58A, Rīgā, būvniecības darbu pabeigšanas termiņa aktualizēšanu/pagarināšanu. Saskaņā ar MK rīkojuma projektu 2015.gadā ierosināts pārdalīt finansējumu 104 610 *euro* uz FM Programmu Rīgas pils priekšpils projektam, bet 2016.gadā finansējumu attiecīgajā apmērā ierosināts pārdalīt KM.MK rīkojuma projekts pilnībā atrisina anotācijas I.sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai MK rīkojuma projekts atbilst publiskās pārvaldes politikas un budžeta un finanšu politikas jomai. |
| 33. | Projekta izstrādē iesaistītās institūcijas | FM (VNĪ), KM. |
| 44. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2015.gads | Turpmākie trīs gadi (*euro*) |
| 2016.g. | 2017.g. | 2018.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 3272119 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 3272119 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 3272119 | -3187207 | 688335 | -2941622 | -3081302 |
| 2.1. valsts pamatbudžets | 3272119 | -3187207 | 688335 | -2941622 | -3081302 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 3187207 | -688335 | 2941622 | 3081302 |
| 3.1. valsts pamatbudžets | 0 | 3187207 | -688335 | 2941622 | 3081302 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 3187207 | -688335 | 2941622 | 3081302 |
| 5.1. valsts pamatbudžets | 3187207 | 688335 | 2941622 | 3081302 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Informācija par precizētajiem izdevumiem pa gadiem:

|  |  |  |  |  |  |  |
| --- | --- | --- | --- | --- | --- | --- |
| Nr.p.k. | Pārskata periods(gads) | Apstiprinātais finansējums  | kopā: | Izmaiņas +/- | Precizētais finansējums  | kopā: |
| FM ilgtermiņu saistībām būvniecības izdevumu segšanai  | KM nomas maksas, apkures, pārcelšanās un aprīkojuma iegādes izdevumu segšanai | FM ilgtermiņu saistībām būvniecības izdevumu segšanai  | KM nomas maksas, apkures, pārcelšanās un aprīkojuma iegādes izdevumu segšanai |
|
|
| 1. | 2. | 3. | 4. | 5. | 6.=3.-7. | 7. | 8. | 9. |
| 1. | 2015 | 2 818 880 | 453 239 | 3 272 119 | 3 187 207 | 84 912 |   | 84 912 |
| 2. | 2016 |   | 330 497 | 330 497 | -3 629 957 | 3 525 346 | 435 108 | 3 960 454 |
| 3. | 2017 |   | 190 817 | 190 817 | -139 680 |   | 330 497 | 330 497 |
| 4. | 2018 (noma jan. – jūl.) |   |   | 0 | -190 817 |   | 190 817 | 190 817 |
| PAVISAM KOPĀ: | **2 818 880** | **974 553** | **3 793 433** | **-773 247** | **3 610 258** | **956 422** | **4 566 680** |

 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | MK rīkojuma projekta ietvaros provizoriski aprēķinātais kapitālieguldījumu apmērs var tikt precizēts pēc būvniecības līguma noslēgšanas, vai būvniecības darbu laikā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1.Nepieciešamie saistītie tiesību aktu projekti | Ņemot vērā šīs anotācijas I sadaļas 2.punktā minēto, MK rīkojuma projektu Ministru kabinetā jāizskata vienlaicīgi ar:* Ministru kabineta rīkojuma projektu „Grozījumi Ministru kabineta 2014.gada 3.novembra rīkojumā Nr.625 „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai””;
* Ministru kabineta rīkojuma projektu „Par Korupcijas novēršanas un apkarošanas biroja izvietošanu valsts nekustamajā īpašumā Citadeles ielā 1, Rīgā”;
* Ministru kabineta rīkojuma projektu „Grozījumi Ministru kabineta 2012.gada 3.oktobra rīkojumā Nr.465 „Par finansējuma piešķiršanu administratīvās ēkas un garāžas ēkas Jūras ielā 34, Ventspilī, būvniecības projekta un nomas maksas izdevumu segšanai””.
 |
| 2. Atbildīgā institūcija | FM (VNĪ). |
| 3. Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ), KM. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministrs J.Reirs

05.05.2015. 9:03

4229

A.Gulbe

67024698, aiga.gulbe@vni.lv